## CSENGŐD KÖZSÉG POLGÁRMESTERE

## ELŐTERJESZTÉS

(a Képviselő-testület 2018. február 9-ei rendkívüli ülésére)

**TÁRGY: ÓVODAKAPACITÁSBŐVÍTÉST CÉLZÓ BERUHÁZÁS PÁLYÁZATHOZ kapcsolódó közbeszerzési eljárás LEZÁRÁSA ÉS ÚJ ELJÁRÁS MEGINDÍTÁSA**

1. **ÓVODAKAPACITÁSBŐVÍTÉST CÉLZÓ BERUHÁZÁS PÁLYÁZATHOZ kapcsolódó közbeszerzési eljárás LEZÁRÁSA**

Csengőd Község Önkormányzatának Képviselő-testülete Magyarország 2017. évi központi költségvetéséről szóló 2016. évi XC. törvény 3. melléklet II.3. pont szerinti óvodai kapacitásbővítést célzó beruházások támogatásra benyújtott pályázathoz (továbbiakban: pályázat) kapcsolódó építési beruházás vonatkozásában a 61/2018. (V.29.) Kt. határozattal döntött a közbeszerzési eljárás megindításáról.

A közbeszerzési eljárás a Közbeszerzésekről szóló 2015. évi CXLIII. törvény (a továbbiakban: Kbt.) 115. § (1) bekezdése szerinti hirdetmény nélküli eljárás a nyílt eljárás szabályainak alkalmazásával 2018. június 19. napján indult meg, tekintettel arra, hogy az építési beruházás becsült értéke nem éri el a háromszázmillió forintot.

Az ajánlattételi felhívás alapján az ajánlattételi határidő 2018. július 13. 10:00 óra volt.

A közbeszerzési eljárást előkészítő, lebonyolító Bács-Tender Kft. (6000 Kecskemét, Kisfaludy utca 8. I/1.) által megküldött bontási jegyzőkönyv tartalma szerint az ajánlattételi határidő lejártáig, 2018. július 13. 10:00 óráig az ajánlattevők részéről nem érkezett be ajánlat.

A közbeszerzési Szabályzat 8. pontja szerint az Önkormányzatnál a közbeszerzési eljárást lezáró döntés meghozatalára a Képviselő-testület jogosult.

**A Kbt. 27.§ (5) bekezdése testületi döntéshozatal esetében név szerinti szavazást kell alkalmazni.**

A Kbt. 75. § (1) bekezdésének a) pontja szerint eredménytelen az eljárás, ha nem nyújtottak be ajánlatot vagy több szakaszból álló eljárás részvételi szakaszában részvételi jelentkezést.

1. **ÓVODAKAPACITÁSBŐVÍTÉST CÉLZÓ BERUHÁZÁS PÁLYÁZATHOZ kapcsolódó közbeszerzési eljárás megindítása**

Csengőd Község Önkormányzata pályázatával 37 454 000.- ft értékű építési beruházás valósulhat meg. A beruházás által egy új 24 férőhelyes csoportszoba és a hozzátartozó helyiségek kialakítására kerül sor.

A Magyarország 2018. évi központi költségvetéséről szóló 2017. évi C. törvény (továbbiakban: Ktv.) 71.§ (1) bekezdésének b) pontja alapján az építési beruházás vonatkozásában közbeszerzési eljárást kell lefolytatni.

A pályázathoz kapcsolódó építési beruházás vonatkozásában a 61/2018. (V.29.) Kt. határozatával döntött a közbeszerzési eljárás megindításáról és a bíráló bizottság tagjainak megválasztásáról.

2018. június 19. napján megindított közbeszerzési eljárás a Közbeszerzésekről szóló 2015. évi CXLIII. törvény (a továbbiakban: Kbt.) 75. § (1) bekezdésének a) pontja szerint eredménytelen lett.

Az eredménytelenség oka, hogy 2018. április 15. napjától új rendszert, az Elektronikus Közbeszerzési Rendszert kell alkalmazni mind ajánlattevői, mind ajánlatkérői oldalon. Az új rendszerrel kapcsolatban kevés gyakorlata van a felhasználóknak.

Az eljárás során négy ajánlattevő jelezte, hogy ajánlatot kíván tenni, azonban a felületen nem áll rendelkezésre az ahhoz szükséges menüpont. Ennek oka a nem megfelelő jogosultsági beállítás. Az üzemeltető a szükséges tájékoztatást az ajánlattételi határidő lejártát követően adta, és ez miatt az ajánlattevők határidőben nem tudtak ajánlatot tenni.

Az elnyert támogatás felhasználásának ideje 2018. december 31. napja, erre tekintettel is a pályázathoz kapcsolódó építési beruházás vonatkozásában új közbeszerzési eljárás megindítása és új bíráló bizottság megválasztása vált szükségessé.

A Közbeszerzési Szabályzat szerint az önkormányzat az ajánlatok elbírálására a Kbt. 27. § (4) bekezdése alapján a polgármester javaslatára legalább 3 tagú bírálóbizottságot hoz létre.

A bírálóbizottságnak kötelezően tagjai megfelelő pénzügyi, közbeszerzési, jogi és a közbeszerzés tárgya szerinti szakmai szakértelemmel rendelkező személyek.

A 322/2015. (X. 30.) Korm. rendelet 4. § (1) bekezdése alapján az építési beruházás esetén a beszerzés tárgya szerinti szakértelemnek az építési beruházás tárgyában az adott szakterületen szerzett szakirányú felsőfokú végzettség fogadható el.

Az ajánlatkérő nevében az eljárást lezáró döntést meghozó személy nem lehet a Bíráló Bizottság tagja.

A Bíráló Bizottság szakvéleményt és döntési javaslatot készít az Önkormányzat (ajánlatkérő) nevében közbeszerzési eljárást lezáró döntést meghozó Képviselő-testület részére.

A közbeszerzési eljárás lefolytatásához szükséges megbízási szerződés megkötése. A Bács-Tender Kft. vállalta az előző közbeszerzési eljárás lefolytatását. Javasolt az új eljárás vonatkozásában is megkötni a szerződését, mivel anyagok már rendelkezésére állnak.

A fentiek alapján javaslom, hogy a Képviselő-testület a határozat-javaslatokban foglaltak szerint döntsön.

**C s e n g ő d, 2018. július 17.**

**Lajter Ferenc sk**.

polgármester

### HATÁROZAT-JAVASLAT

Csengőd Község Önkormányzatának Képviselő-testülete

1. a Magyarország 2017. évi központi költségvetéséről szóló 2016. évi XC. törvény 3. melléklet II.3. pont szerinti óvodai kapacitásbővítést célzó beruházások támogatásra benyújtott pályázatához kapcsolódó, Óvoda bővítése Csengődön című építési beruházás vonatkozásában 2018. június 19. napján megindított közbeszerzési eljárást a Közbeszerzésekről szóló 2015. évi CXLIII. törvény 75. § (1) bekezdésének a) pontjában foglaltak alapján eredménytelennek nyilvánítja.
2. felhatalmazza a Polgármestert a szükséges intézkedések megtételére

**Felelős:** polgármester

**Határidő:** folyamatos

### HATÁROZAT-JAVASLAT

Csengőd Község Önkormányzatának Képviselő-testülete

1. Magyarország 2017. évi központi költségvetéséről szóló 2016. évi XC. törvény 3. melléklet II.3. pont szerinti óvodai kapacitásbővítést célzó beruházások támogatásra benyújtott pályázathoz kapcsolódó építési beruházás vonatkozásában Óvoda bővítése Csengődön címmel közbeszerzési eljárást indít.
2. Magyarország 2017. évi központi költségvetéséről szóló 2016. évi XC. törvény 3. melléklet II.3. pont szerinti óvodai kapacitásbővítést célzó beruházások támogatásra benyújtott pályázathoz kapcsolódó közbeszerzési eljárás Bíráló Bizottságának tagjává választja:
   1. jogi és közbeszerzési szakértelmet biztosító: Dr. Nedwed Máriát
   2. pénzügyi szakértelmet biztosító Béleczkiné Budai Anitát
   3. a közbeszerzés tárgya szerinti szakértelmet biztosító Zahorszki Sándort.
3. felhatalmazza a Polgármestert
   1. az 1. pont szerinti közbeszerzési eljárás lefolytatására vonatkozóan a Bács-Tender Kft-vel (6000 Kecskemét, Kisfaludy utca 8. I.) a megbízási szerződés megkötésére, a
   2. testületi ülésen elhangzottak alapján az ajánlattételi felhívás kiküldésére, illetve
   3. a szükséges intézkedések megtételére.

**Felelős:** polgármester

**Határidő:** folyamatos